pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ต้อนรับปีใหม่ อพวช. พร้อมเปิดให้บริการพิพิธภัณฑ์พระรามเก้า พิเศษเข้าชมฟรี 19 ธ.ค. 2562 - 5 มกราคม 2563
วันศุกร์ที่ 13 ธันวาคม 2562
ต้อนรับปีใหม่ อพวช. พร้อมเปิดให้บริการพิพิธภัณฑ์พระรามเก้า พิเศษเข้าชมฟรี 19 ธ.ค. 2562 - 5 มกราคม 2563
ต้อนรับปีใหม่ อพวช. พร้อมเปิดให้บริการพิพิธภัณฑ์พระรามเก้า พิเศษเข้าชมฟรี 19 ธ.ค. 2562 - 5 มกราคม 2563
อพวช. มอบของขวัญปีใหม่ให้ประชาชน โดยเปิดให้เข้าชมพิพิธภัณฑ์วิทยาศาสตร์ พิพิธภัณฑ์ธรรมชาติวิทยา พิพิธภัณฑ์เทคโนโลยีสารสนเทศ และพิพิธภัณฑ์พระรามเก้า พิพิธภัณฑ์แห่งใหม่ของ อพวช. ด้านนิเวศวิทยาและสิ่งแวดล้อมที่ใหม่ที่สุดในอาเซียน ซึ่งตั้งอยู่ที่ ต.คลองห้า อ.คลองหลวง จ. ปทุมธานี ฟรี! ตั้งแต่วันที่ 19 ธันวาคม 2562 - 5 มกราคม 2563 นี้
ผศ.ดร.รวิน ระวิวงศ์ ผู้อํานวยการองค์การพิพิธภัณฑ์วิทยาศาสตร์แห่งชาติ (อพวช.)กล่าวว่า ในช่วงเทศกาลคริสต์มาสและปีใหม่นี้ อพวช. ขอร่วมเฉลิมฉลองช่วงเวลาแห่งความสุขให้กับประชาชนคนไทยได้มีกิจกรรมเติมเต็มความสุขกับทุกคนในครอบครัว โดยการมาท่องเที่ยวแหล่งเรียนรู้อย่างสนุกกับ อพวช. โดยจะเปิดให้เข้าชมพิพิธภัณฑ์ 4 แห่งฟรี! ได้แก่พิพิธภัณฑ์วิทยาศาสตร์พิพิธภัณฑ์แห่งการเรียนรู้วิทยาศาสตร์พื้นฐานที่สมบูรณ์แบบที่สุดแห่งแรกของประเทศไทย ที่สามารถเรียนรู้ได้ด้วยตนเองพิพิธภัณฑ์ธรรมชาติวิทยาแหล่งเรียนรู้ทางประวัติศาสตร์ธรรมชาติวิทยา และเป็นที่ตั้งศูนย์วิจัย ศูนย์ข้อมูลอ้างอิงวัสดุตัวอย่างทางด้านธรรมชาติวิทยาของไทย เพื่อให้คนไทยตระหนักถึงทรัพยากรความหลากหลายทางชีวภาพอันล้ําค่าพิพิธภัณฑ์เทคโนโลยีสารสนเทศแหล่งเรียนรู้วิวัฒนาการของเทคโนโลยีการสื่อสารจากอดีต ปัจจุบัน และอนาคต เพื่อเตรียมความพร้อมคนไทยสู่สังคมยุคดิจิทัลและสุดท้ายคือ พิพิธภัณฑ์พระรามเก้าพิพิธภัณฑ์แห่งใหม่ของ อพวช. พิพิธภัณฑ์ด้านนิเวศวิทยาและสิ่งแวดล้อมแห่งใหม่ของอาเซียน ที่ช่วยสร้างความตระหนักให้เห็นถึงความสัมพันธ์ของมนุษย์กับสิ่งแวดล้อม เพื่อการอยู่ร่วมกันอย่างสมดุลและยั่งยืนตามหลักปรัชญาเศรษฐกิจพอเพียงของ พระบาทสมเด็จพระชนกาธิเบศร มหาภูมิพลอดุลยเดช มหาราชบรมนาถบพิตร
สําหรับผู้สนใจเข้าชม อพวช. เริ่มเปิดให้เข้าชมฟรีตั้งแต่วันที่ 19 ธันวาคม 2562 ถึง 5 มกราคม 2563 โดยเปิดให้บริการทุกวันอังคาร - ศุกร์ เวลา 09.30 - 16.00 น. วันเสาร์ - อาทิตย์ และวันหยุดนักขัตฤกษ์ เวลา 09.30 -17.00 น. (ปิดบริการทุกวันจันทร์) สอบถามรายละเอียดเพิ่มเติมได้ที่ 0 2577 9999 ต่อ 2122, 2123 หรือ www.nsm.or.th และ Facebook : NSMthailand
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-การสัมมนา “ความก้าวหน้าของเครื่องจักรโรงงานสกัดน้ำมันปาล์ม”
วันอังคารที่ 23 สิงหาคม 2559
การสัมมนา “ความก้าวหน้าของเครื่องจักรโรงงานสกัดน้ํามันปาล์ม”
การสัมมนา “ความก้าวหน้าของเครื่องจักรโรงงานสกัดน้ํามันปาล์ม”
สุราษฎร์ธานี : วันนี้ (17 สิงหาคม 2559) นายสมพล รัตนาภิบาล ผู้ตรวจราชการกระทรวงอุตสาหกรรม เป็นประธานเปิดการสัมมนา “ความก้าวหน้าของเครื่องจักรโรงงานสกัดน้ํามันปาล์ม” (ADVANCEMENT IN PALM OIL MILL MACHINERY) เพื่อเพิ่มประสิทธิภาพเครื่องจักรโรงงานสกัดนํา้มันปาล์ม และเพิ่มขีดความสามารถในการแขงขันให้แก่ผู้ผลิต โดยมีผู้เข้าร่วมสัมมนาประกอบด้วยผู้จัดการโรงงาน วิศวกร ช่างเทคนิค ครูอาจารย์จากสถาบันการศึกษา และผู้แทนอุตสาหกรรมจังหวัดจาก14จังหวัดภาคใต้ จํานวน 120 โดยมีนายธีระ แก้วพิมล อุตสาหกรรมจังหวัดสุราษฎร์ธานี นางทัศนีย์ ภักดีประพันธ์ อุตสาหกรรมจังหวัดกระบี่ เข้าร่วมการสัมมนา ณ ห้องโกเมน โรงแรมไดมอนด์พลาซ่า อําเภอ เมือง จังหวัดสุราษฎร์ธานี
รัฐบาลไทย-ข่าวทำเนียบรัฐบาล-รมว.ทส. มอบนโยบายด้านการบริหารจัดการน้ำ
วันศุกร์ที่ 5 ตุลาคม 2561
รมว.ทส. มอบนโยบายด้านการบริหารจัดการน้ํา
รัฐมนตรีว่าการกระทรวงทรัพยากรธรรมชาติและสิ่งแวดล้อม มอบนโยบายด้านการบริหารจัดการน้ํา โดยให้ถือประโยชน์สุขประชาชนเป็นหลัก
วันนี้ (5 ตุลาคม 2561) เวลา 09.30 น. พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เดินทางไปตรวจเยี่ยมการดําเนินงานของกรมทรัพยากรน้ํา พร้อมมอบนโยบายด้านการบริหารจัดการทรัพยากรน้ําให้แก่ผู้บริหารกรมทรัพยากรน้ํา โดยเน้นย้ํา ในการดําเนินงานให้คํานึงถึงผลประโยชน์ที่ประชาชนจะได้รับ และให้ปรับโครงสร้างของหน่วยงานให้สอดคล้องกับภารกิจของหน่วยงาน ให้สมดุลกับอัตรากําลังที่มี เพื่อทุกส่วนสามารถทํางานของตนได้อย่างเต็มที่ สามารถปรับเปลี่ยนหมุนเวียนการทํางานได้ รวมถึงการบูรณาการการทํางานกับหน่วยงานอื่น ต้องมีความรู้และความเชี่ยวชาญในงานของตนเองในขณะเดียวกันก็ต้องมีความรู้ของหน่วยงานอื่นที่จะต้องทํางานร่วมด้วย การบูรณาการจึงจะเกิดผลสัมฤทธิ์ ทั้งนี้ ขอให้ทุกท่านปฏิบัติงานด้วยความซื่อสัตย์ สุจริต เป็นธรรมกับผู้ใต้บังคับบัญชารวมถึงให้เกียรติซึ่งกันและกัน
การรับมอบนโยบายด้านการบริหารจัดการน้ําในครั้งนี้ มี นายสุวัฒน์ เปี่ยมปัจจัย อธิบดีกรมทรัพยากรน้ํา พร้อมด้วยผู้บริหาร ข้าราชการ พนักงานและเจ้าหน้าที่ให้การต้อนรับ ณ ห้องประชุมสายชล ชั้น 9 อาคารกรมทรัพยากรน้ํา
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีจัดมหกรรมขายทอดตลาดsandbox กลุ่ม ๗ ขายทรัพย์สินได้กว่า ๑๒๙ ล้านบาท
วันอาทิตย์ที่ 28 ตุลาคม 2561
กระทรวงยุติธรรม โดยกรมบังคับคดีจัดมหกรรมขายทอดตลาดsandbox กลุ่ม ๗ ขายทรัพย์สินได้กว่า ๑๒๙ ล้านบาท
กรมบังคับคดีจัดมหกรรมขายทอดตลาดsandbox กลุ่ม ๗ ขายทรัพย์สินได้กว่า ๑๒๙ ล้านบาท
เมื่อวันเสาร์ที่ ๒๗ ตุลาคม ๒๕๖๑ เวลา ๐๙.๓๐ น. กรมบังคับคดี จัดมหกรรมขายทอดตลาดsandbox กลุ่มที่ ๗ จังหวัดกาญจนบุรี จังหวัดราชบุรี จังหวัดเพชรบุรี จังหวัดประจวบคีรีขันธ์ สาขาหัวหิน จังหวัดสุพรรณบุรี จังหวัดสมุทรสาคร และจังหวัดนครปฐม ณ ห้องสวัสดี โรงแรมริเวอร์ จังหวัดนครปฐม โดยได้รับเกียรติจาก นายชาญนะ เอี่ยมแสง ผู้ว่าราชการจังหวัดนครปฐม ร่วมสังเกตการณ์การประมูลขายทอดตลาด และกิจกรรมต่างๆภายในงาน โดยมีนางสาวรื่นวดี สุวรรณมงคล อธิบดีกรมบังคับคดี พร้อมด้วยนางทัศนีย์ เปาอินทร์ รองอธิบดีกรมบังคับคดี นางชนิดา เพชรโปรี ผู้เชี่ยวชาญเฉพาะด้านการบังคับคดีแพ่ง และคณะผู้บริหารกรมบังคับคดี ให้การต้อนรับ และร่วมดูแลการปฏิบัติหน้าที่ของเจ้าหน้าที่ภายในมหกรรมขายทอดตลาด สําหรับทรัพย์ที่นํามาประกาศขายเป็นที่ดิน ที่ดินพร้อมสิ่งปลูกสร้าง และห้องชุด ที่ตั้งอยู่ในเขตพื้นที่กลุ่มจังหวัดที่ ๗ โดยมีทรัพย์ที่พร้อมขายทอดตลาดจํานวน ๒๗๙ คดี ๒๙๘ รายการ ราคาประเมิน ๖๒๗,๓๐๙,๐๔๖.๙๗บาท ซึ่งมีผู้สนใจเข้าฟังการขายทอดตลาดประมาณ ๔๐๐ คน
โดยผลการขายทอดตลาดในวันนี้ ขายได้ ๙๑ คดี ๙๕ รายการ ราคาประเมิน ๑๐๒,๗๓๕,๘๐๑.๓๐ บาท ขายได้เป็นเงินทั้งสิ้น ๑๒๙,๐๘๒,๕๐๐ บาท ซึ่งราคาขายได้สูงกว่าราคาประเมินคิดเป็นร้อยละ ๒๕.๖๕
ซึ่งการขายทอดตลาดในครั้งมีผู้ซื้อรายใหม่สนใจเข้าร่วมประมูลซื้อทรัพย์สินของกรมบังคับคดีมากขึ้น และประชาชนส่วนใหญ่เห็นว่าการจัดมหกรรมขายทอดตลาดนอกสถานที่ทําให้เกิดความสะดวก และสามารถหาซื้อทรัพย์ได้ในหลายพื้นที่มากยิ่งขึ้น นอกจากนี้ได้มีการจัดนิทรรศการเพื่อสร้างความรับรู้ทางกฎหมาย และการให้คําปรึกษาทางกฎหมาย โดยมีผู้สนใจขอรับคําปรึกษาทางกฎหมาย และสนใจดาวน์โหลดแอพพลิเคชั่นของกรมบังคับคดีเป็นจํานวนมาก รวมถึงกิจกรรมบูรณาการร่วมกับวิสาหกิจสุขภาพชุมชนโดยจัดให้มีนวัตกรรมนวดเพื่อสุขภาพ โดยมีนายแพทย์พูลชัย จิตอนันตวิทยา ประธานฝ่ายการแพทย์ วิสาหกิจชุมชน (SHE) "สตรีที่ เคยก้าวพลาด" อันเป็นการส่งเสริมคนดี สู่สังคม ตามนโยบายรัฐมนตรีว่าการกระทรวงยุติธรรม ซึ่งมีผู้สนใจเข้ารับการนวด เพื่อสุขภาพจํานวน ๗๔ คน
รัฐบาลไทย-ข่าวทำเนียบรัฐบาล-ม.ล.ปนัดดาฯ บรรยายพิเศษ เรื่อง “การเป็นข้าราชการที่ดีตามรอยเบื้องพระยุคลบาท”
วันพฤหัสบดีที่ 20 กันยายน 2561
ม.ล.ปนัดดาฯ บรรยายพิเศษ เรื่อง “การเป็นข้าราชการที่ดีตามรอยเบื้องพระยุคลบาท”
ม.ล.ปนัดดาฯ บรรยายพิเศษ เรื่อง “การเป็นข้าราชการที่ดีตามรอยเบื้องพระยุคลบาท”
เมื่อวันพุธที่ ๑๙ กันยายน ๒๕๖๑ เวลา ๑๓.๓๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
บรรยายพิเศษ เรื่อง “การเป็นข้าราชการที่ดีตามรอยเบื้องพระยุคลบาท” ให้แก่ ผู้บริหาร ข้าราชการ
และเจ้าหน้าที่ของกรมพินิจและคุ้มครองเด็กและเยาวชน ที่เข้าร่วมการสัมมนาตามโครงการ
'ทิศทางการบริหารงานกรมพินิจและคุ้มครองเด็กและเยาวชน ประจําปีงบประมาณ พ.ศ. ๒๕๖๑
ณ โรงแรมอโนมา แกรนด์ ราชประสงค์ ถนนราชดําริ เขตปทุมวัน
ม.ล.ปนัดดาฯ กล่าวว่า "กรมพินิจและคุ้มครองเด็กและเยาวชน กระทรวงยุติธรรม
เป็นองค์กรที่มีความสําคัญยิ่งในกระบวนการยุติธรรมสําหรับเด็กและเยาวชนในด้านพิทักษ์สิทธิเด็ก
เยาวชน และผู้เยาว์ ความเป็นธรรม ยึดหลักความเข้าใจ เข้าถึง และพัฒนา หลักสุจริตธรรม
โดยปราศจากการเลือกปฏิบัติ ให้การบําบัด แก้ไข ฟื้นฟู ป้องกัน และโอกาสในการกลับตัวกลับใจ
การให้อภัย พัฒนาและสงเคราะห์เด็กและเยาวชนอย่างมีคุณภาพและมาตรฐานอันเป็นที่ยอมรับ
เป็นที่พึ่งพาเป็นความหวังของสังคม โดยเน้นการมีส่วนร่วมของชุมชน สถานศึกษา ครูอาจารย์
นักพัฒนาสังคม ฝ่ายปกครอง ผู้ทรงคุณวุฒิที่ให้ความเมตตากรุณาแก่เด็ก
ด้วยหลักการบริหารจัดการที่โปร่งใส ยึดมั่นหลักคุณธรรม"
รัฐบาลไทย-ข่าวทำเนียบรัฐบาล-ผบ.ทบ.สาธารณรัฐสิงคโปร์ และคณะ เข้าเยี่ยมคำนับ พล.อ.เทพพงศ์ ทิพยจันทร์ ปล.กห.
วันอังคารที่ 8 พฤษภาคม 2561
ผบ.ทบ.สาธารณรัฐสิงคโปร์ และคณะ เข้าเยี่ยมคํานับ พล.อ.เทพพงศ์ ทิพยจันทร์ ปล.กห.
ผบ.ทบ.สาธารณรัฐสิงคโปร์ และคณะ เข้าเยี่ยมคํานับ พล.อ.เทพพงศ์ ทิพยจันทร์ ปล.กห.
เมื่อ 8 พ.ค.61 พล.จ.Goh Si Hou(โก๊ะ ซือ เฮา) ผบ.ทบ.สาธารณรัฐสิงคโปร์ และคณะ เข้าเยี่ยมคํานับ พล.อ.เทพพงศ์ ทิพยจันทร์ ปล.กห. ณ ศาลาว่าการกลาโหม ในโอกาสเดินทางเยือนประเทศไทยอย่างเป็นทางการในฐานะแขกของกองทัพบก
พล.อ.เทพพงศ์ ฯ ได้กล่าวต้อนรับและแสดงความยินดีกับ ผบ.ทบ.สิงคโปร์ที่ได้รับตําแหน่งเมื่อ21มีนาคมที่ผ่านมาชื่นชมความสัมพันธ์อันดีระหว่างทั้งสองประเทศโดยเฉพาะทางด้านการทหารก็ได้มีการแลกเปลี่ยนการเยือนของผู้นําทางทหารและกําลังพลในทุกระดับ รวมถึงการฝึกร่วมในระดับทวิภาคีและพหุภาคี ซึ่งในปัจจุบันก็กําลังมีการฝึกร่วมกันคือการฝึกคชสีห์2018(Kocha Singa)ที่ฝึกกันอยู่ในพื้นที่ อ. วังน้ําเขียว จ. นครราชสีมา และใน (9พ.ค.61)ทางคณะของ ผบ.ทบ. สาธารณรัฐสิงคโปร์ก็จะเดินทางไปร่วมพิธีปิดการฝึกด้วย นอกจากนี้ก็ยังมีความร่วมมือทางด้านการศึกษา และการประชุมต่างๆ
ทางด้าน พล.จ. Goh Si Hou(โก๊ะ ซือ เฮา) ผบ.ทบ. สาธารณรัฐสิงคโปร์ได้กล่าวขอบคุณสําหรับการต้อนรับในครั้งนี้และก็ได้กล่าวชื่นชมความสัมพันธ์อันอันดีของทั้งสองประเทศเช่นกันโดยเฉพาะทางการทหาร สําหรับสิงคโปร์ที่มีพื้นที่เล็กๆ การได้มาฝึกร่วมในประเทศไทยถือว่าเป็นประสบการณ์ให้กับกําลังพลเป็นอย่างมาก และขอขอบคุณไทยที่ให้การสนับสนุนการเป็นเจ้าภาพการจัดประชุมอาเซียนของสิงคโปร์ในปีที่ผ่านมา โดยในช่วงท้ายของการสนทนาทั้งสองฝ่ายได้แสดงออกถึงเจตนารมย์ร่วมกันในอันที่จะรักษาความสัมพันธ์ของทั้งสองประเทศให้ยั่งยืนสืบไป
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ ประธานหารือการจัดการซากรถยนต์
วันศุกร์ที่ 12 มิถุนายน 2563
รองปลัดฯ ภานุวัฒน์ ประธานหารือการจัดการซากรถยนต์
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมรายงานความคืบหน้าการดําเนินโครงการ ELV PROJECT (ครั้งที่ 3) ณ ห้องประชุม อก. 1 ชั้น 2 อาคารสํานักงานปลัดกระทรวงอุตสาหกรรม
วันพุธที่ 10 มิถุนายน 2563 นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมรายงานความคืบหน้าการดําเนินโครงการ ELV PROJECT (ครั้งที่ 3) โดยมี นายพฤกษ์ ศิโรรัตนเศรษฐ์ ผู้อํานวยการกลุ่มจัดการกากอุตสาหกรรม 4 กรมโรงงานอุตสาหกรรม นายพิรัฐพล ตนานนท์ ผู้อํานวยการสํานักงานนิคมปิ่นทอง Mr. Fujigaki Satoshi ผู้อํานวยการแผนกสิ่งแวดล้อม Ms. Yurugi Yoshiko ผู้อํานวยการประจําภูมิภาคเอเชีย และเจ้าหน้าที่องค์การ NEDO พร้อมทั้งผู้บริหารจากกลุ่มบริษัท โตโยต้าฯ เข้าร่วมการประชุม ณ ห้องประชุม อก. 1 ชั้น 2 อาคารสํานักงานปลัดกระทรวงอุตสาหกรรม
สําหรับการประชุมรายงานความคืบหน้าการดําเนินโครงการ (ครั้งที่ 3) "โครงการสาธิตสําหรับการใช้ทรัพยากรหมุนเวียนที่คํานึงถึงการอนุรักษ์พลังงานเพื่อการรีไซเคิลทรัพยากรอย่างมีประสิทธิภาพและเหมาะสมสําหรับซากยานพาหนะที่หมดอายุใช้งานในประเทศไทย" (ELV PROJECT) นี้ เป็นการประชุมด้วยระบบประชุมทางไกลผ่านจอภาพ ร่วมกับ กรมโรงงานอุตสาหกรรม การนิคมอุตสาหกรรมแห่งประเทศไทย องค์การพัฒนาพลังงานใหม่และเทคโนโลยีอุตสาหกรรมแห่งประเทศญี่ปุ่น (NEDO) และกลุ่มบริษัท โตโยต้าฯ ผู้ร่วมโครงการ
ทั้งนี้ ที่ประชุมได้มีการรายงานความคืบหน้าและแผนการดําเนินงานในปี 2563 ของโครงการดังกล่าว รวมถึงเสนอแนวทางการสร้างกลไกให้เกิดการรีไซเคิลซากรถยนต์ เพื่อให้เกิดการจัดการซากรถยนต์ที่เป็นมิตรต่อสิ่งแวดล้อมอย่างเป็นรูปธรรมต่อไป
รัฐบาลไทย-ข่าวทำเนียบรัฐบาล-ยุติธรรม ช่วยเหลือประชาชนผู้ที่ไม่ได้รับความเป็นธรรม
วันอังคารที่ 7 กุมภาพันธ์ 2560
ยุติธรรม ช่วยเหลือประชาชนผู้ที่ไม่ได้รับความเป็นธรรม
พันตํารวจเอก ดุษฎี อารยวุฒิ รองปลัดกระทรวงยุติธรรม ให้คณะครูโรงเรียนบึงโขงหลงวิทยา จังหวัดบึงกาฬ เข้าพบเพื่อแสดงความขอบคุณ
เมื่อวันจันทร์ที่ ๖ กุมภาพันธ์ ๒๕๖๐ เวลา ๑๐.๐๐ น.
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
พันตํารวจเอก ดุษฎี อารยวุฒิ รองปลัดกระทรวงยุติธรรม
ให้คณะครูโรงเรียนบึงโขงหลงวิทยา จังหวัดบึงกาฬ เข้าพบเพื่อแสดงความขอบคุณ
กรณีช่วยรื้อฟื้นคดีที่ถูกกล่าวหาร่วมกันฆ่า นายเพทาย อมัติรัตนะ เหตุเกิดเมื่อวันที่ ๓ มีนาคม ๒๕๕๒
รัฐบาลไทย-ข่าวทำเนียบรัฐบาล-รมว.เฉลิมชัย ตรวจเยี่ยมการแปรรูปผลิตภัณฑ์ยางพารา
วันพุธที่ 14 สิงหาคม 2562
รมว.เฉลิมชัย ตรวจเยี่ยมการแปรรูปผลิตภัณฑ์ยางพารา
รมว.เฉลิมชัย ตรวจเยี่ยมการแปรรูปผลิตภัณฑ์ยางพารา หวังสร้างมูลค่าเพิ่ม และช่วยเหลือพี่น้องเกษตรกรชาวสวนยาง
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังลงพื้นที่ตรวจเยี่ยมนิคมอุตสาหกรรมฉลุง (Rubber City) จ.สงขลา ว่า ได้ลงพื้นที่ดูการแปรรูปผลิตภัณฑ์ยาง เพื่อเพิ่มมูลค่าเพิ่มให้กับสินค้ายางพารา โดยมีการดูรูปแบบการแปรรูปและได้มีการหารือร่วมกับนายสุนันท์ นวลพรหมสกุลรักษาการผู้ว่าการการยางแห่งประเทศไทย ถึงการประชาสัมพันธ์สินค้า เพื่อกระตุ้นให้กับประชาชนและภาคเอกชนที่มีความต้องการที่จะใช้ผลิตภัณฑ์จากยางพารา ให้ได้มีโอกาสเลือกใช้ผลิตภัณฑ์ที่มีคุณภาพ และสิ่งที่สําคัญคือได้ช่วยเหลือเกษตรกร ซึ่งจะทําให้ภาครัฐไม่ต้องนําเงินมาชดเชยในส่วนนี้มากจนเกินไป
นายเฉลิมชัย กล่าวต่อไปว่า หลังจากนี้ต้องให้ทางการยางแห่งประเทศไทย (กยท.) ประสานงานกับสหกรณ์ทั่วประเทศที่แปรรูปผลิตภัณฑ์ รวมถึงภาคเอกชนด้วย ซึ่งวันนี้ทุกภาคส่วนต้องมาทํางานร่วมกัน และขยายตลาดให้ได้มากที่สุด ไม่ใช่เฉพาะในประเทศไทย เพราะผลิตภัณฑ์ยางสามารถนําออกไปจําหน่ายยังประเทศต่าง ๆ ทั่วโลกได้ ซึ่งกระทรวงเกษตรฯ จะดําเนินการประสานงานระหว่างกลุ่มเกษตรกรและภาคเอกชนเพื่อเพิ่มมูลค่าของยางพารา อีกทั้งยังเป็นการช่วยพี่น้องเกษตรกรได้อีกด้วย
ทั้งนี้ จะมอบหมายให้กรมส่งเสริมการเกษตรและ กยท. หารือกันถึงวิธีการที่จะช่วยเพิ่มผลิตภัณฑ์ เพิ่มผลผลิต ให้เพียงพอกับความต้องการของตลาด อีกทั้งยังต้องยกคุณภาพการผลิตให้ดียิ่งขึ้นต่อไป
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-มหาดไทยเผยผลสำเร็จการดำเนินโครงการตลาดประชารัฐ กระตุ้นเศรษฐกิจฐานรากทั้งประเทศแล้วกว่า 114 ล้านบาท
วันอังคารที่ 19 ธันวาคม 2560
มหาดไทยเผยผลสําเร็จการดําเนินโครงการตลาดประชารัฐ กระตุ้นเศรษฐกิจฐานรากทั้งประเทศแล้วกว่า 114 ล้านบาท
มหาดไทยเผยผลสําเร็จการดําเนินโครงการตลาดประชารัฐ กระตุ้นเศรษฐกิจฐานรากทั้งประเทศแล้วกว่า 114 ล้านบาท
วันนี้ (19 ธ.ค.60) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ตามที่รัฐบาลได้มอบหมายให้กระทรวงมหาดไทยเป็นหน่วยงานหลักบูรณาการร่วมกับหน่วยงานที่เกี่ยวข้อง รับลงทะเบียนผู้ค้าตลาดประชารัฐผ่านศูนย์ดํารงธรรม และได้ดําเนินการ Kick Off โครงการตลาดประชารัฐ ทั้งในส่วนกลาง และส่วนภูมิภาค เมื่อวันที่ 5 ธันวาคม 2560 ซึ่งถือเป็นการเริ่มต้นเปิดตลาดประชารัฐในทุกจังหวัดและทุกอําเภอพร้อมกันทั่วประเทศในวันดังกล่าวนั้น
ในส่วนของการจัดงาน “ตลาดประชารัฐ สร้างโอกาส สร้างอาชีพ สร้างรายได้” ระหว่างวันที่ 5 – 7 ธันวาคม 2560 ณ ตลาดคลองผดุงกรุงเกษม ข้างทําเนียบรัฐบาล มีผู้ประกอบการจําหน่ายสินค้า จํานวน 180 ร้านค้า มีผู้เข้าชมงาน จํานวน 21,927 ราย มียอดขาย รวม 8,683,822 บาท
สําหรับภาพรวมการเปิดตลาดประชารัฐใน 77 จังหวัดและ 878 อําเภอทั่วประเทศ มีผู้ประกอบการจําหน่ายสินค้า จํานวน 47,677 ร้านค้า มีผู้เข้าชมงาน จํานวน 556,427 ราย และมียอดขาย รวมทั้งสิ้น 68,524,969 บาท สรุปภาพรวมการเปิดตลาดประชารัฐทั้งในส่วนกลางและส่วนภูมิภาคทั่วประเทศ ทําให้เกิดการกระตุ้นเศรษฐกิจฐานรากกว่า 77 ล้านบาท
ด้านการจัดสรรพื้นที่จําหน่ายสินค้าจําแนกตามภูมิภาค 6 ภาค มีผลการจัดสรรพื้นที่ ประกอบด้วย 1) ภาคเหนือ ผู้ลงทะเบียน 21,997 ราย จัดสรร 14,226 ราย คิดเป็นร้อยละ 64.67 2) ภาคตะวันออกเฉียงเหนือ ผู้ลงทะเบียน 47,175 ราย จัดสรร 33,076 ราย คิดเป็นร้อยละ 70.11 3) ภาคกลาง ผู้ลงทะเบียน 24,639 ราย จัดสรร 7,094 ราย คิดเป็นร้อยละ 28.79 4) ภาคตะวันออก ผู้ลงทะเบียน 7,932 ราย จัดสรร 4,618 ราย คิดเป็นร้อยละ 58.22 5) ภาคใต้ ผู้ลงทะเบียน 14,156 ราย จัดสรร 7,651 ราย คิดเป็นร้อยละ 54.05 และ 6) ภาคใต้ชายแดน ผู้ลงทะเบียน 4,377 ราย จัดสรร 2,111 ราย คิดเป็นร้อยละ 48.23 รวมจํานวนผู้ลงทะเบียนทั้งสิ้น 120,450 ราย โดยจําแนกเป็น กลุ่มผู้ประกอบการ ระดับ A และ B ซึ่งเป็นผู้ประกอบการที่มีประสบการณ์การค้าขาย ลงทะเบียนจํานวน 80,304 ราย สามารถจัดสรรพื้นที่แล้ว 72,125 ราย คิดเป็นร้อยละ 89.59 ของผู้ที่สามารถจําหน่ายสินค้าได้ ทําให้กระตุ้นเศรษฐกิจฐานรากทั้งประเทศ 114 ล้านบาท
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวเพิ่มเติมว่า การดําเนินโครงการตลาดประชารัฐในระยะต่อไป กระทรวงมหาดไทยได้จัดทําแผนการดําเนินการนําเสนอคณะรัฐมนตรี ในวันนี้ (19 ธ.ค.60) 5 แนวทาง ประกอบด้วย 1) ติดตามประเมินผลการค้าขายและการสร้างรายได้อย่างยั่งยืนของผู้ประกอบการรายใหม่ 2) การยกระดับตลาดประชารัฐสู่มาตรฐานตลาดสะอาด ตลาดปลอดภัย และไม่ใช้ภาชนะที่ทําจากโฟม (No Foam) 3) กําหนดให้มีผู้บริหารจัดการตลาดประชารัฐ (Chief Marketing Officer-CMO) นําพาตลาดประชารัฐไปสู่ความสําเร็จที่ยั่งยืน 4) อบรมผู้ประกอบการรายใหม่ที่ยังไม่มีประสบการณ์การค้าขาย (ระดับ C) จํานวน 33,667 ราย ให้มีความรู้ความสามารถในการค้าขาย เพื่อก้าวเป็นผู้ประกอบการรายใหม่ และ 5) การพัฒนาตลาดประชารัฐที่มีศักยภาพเชื่อมโยงสู่ตลาดประชารัฐ ตลาดท่องเที่ยววิถีไทย รวมทั้งส่งเสริมกลยุทธ์ด้านการประชาสัมพันธ์ เพื่อต่อยอดและส่งเสริมด้านการตลาดของ “ตลาดประชารัฐ” ให้เกิดความยั่งยืนต่อไป.
ครั้งที่ 196/2560
กองสารนิเทศ สํานักงานปลัดกระทรวงมหาดไทย
รัฐบาลไทย-ข่าวทำเนียบรัฐบาล-กรมบัญชีกลางเพิ่มรอบจ่ายเงินอุดหนุนเด็กแรกเกิดประจำเดือนมกราคม 2561 รอบที่ 2
วันศุกร์ที่ 19 มกราคม 2561
กรมบัญชีกลางเพิ่มรอบจ่ายเงินอุดหนุนเด็กแรกเกิดประจําเดือนมกราคม 2561 รอบที่ 2
กรมบัญชีกลางเตรียมสั่งจ่ายเงินอุดหนุนเพื่อการเลี้ยงดูเด็กแรกเกิดประจําเดือนมกราคมรอบที่ 2 ภายใน 22-23 มกราคม 2561 ตามข้อมูลที่ได้รับแจ้งจากกรมกิจการเด็กและเยาวชนอีกกว่า 2 แสนราย
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า กรมบัญชีกลางได้จ่ายเงินอุดหนุนเพื่อการเลี้ยงดูเด็กแรกเกิดให้แก่ผู้มีสิทธิโดยตรง โดยกรมกิจการเด็กและเยาวชนได้ส่งข้อมูลผู้มีสิทธิที่จะได้รับเงินในแต่ละเดือนให้กับกรมบัญชีกลาง ตั้งแต่เดือนกันยายน 2559 จนถึงปัจจุบัน ทั้งนี้ การจ่ายเงินอุดหนุนเพื่อการเลี้ยงดูเด็กแรกเกิดประจําเดือนมกราคม 2561 รอบที่ 1 กรมบัญชีกลางได้โอนเงินให้ผู้มีสิทธิแล้ว จํานวน 186,972 ราย เป็นเงินทั้งสิ้น 134,622,400 บาท เมื่อวันที่ 9-10 มกราคม 2561 ที่ผ่านมา แต่เนื่องจากมีการชะลอการจ่ายเงินสําหรับผู้มีสิทธิบางกลุ่ม เพื่อตรวจสอบคุณสมบัติเพิ่มเติมตามเงื่อนไขที่กรมกิจการเด็กและเยาวชนกําหนดไว้ในปี 2561 ซึ่งกรมบัญชีกลางและกรมกิจการเด็กและเยาวชนได้หารือร่วมกันแล้ว สรุปว่าจะเพิ่มรอบการจ่ายเงินประจําเดือนมกราคม 2561 รอบที่ 2 ในวันที่ 22-23 มกราคม 2561 โดยมีผู้มีสิทธิรับเงินจํานวน 202,457 ราย เป็นเงินประมาณ 164 ล้านบาท สําหรับเดือนกุมภาพันธ์ 2561 กรมบัญชีกลางจะจ่ายเงินในวันที่ 12-13 กุมภาพันธ์ 2561 และตั้งแต่เดือนมีนาคม 2561 เป็นต้นไป จะจ่ายเงินภายในวันที่ 10 ของทุกเดือนตามเดิม
อธิบดีกรมบัญชีกลาง กล่าวในตอนท้ายว่า เงินอุดหนุนเด็กแรกเกิดเป็นการดําเนินการภายใต้โครงการ National e-Payment ที่ภาครัฐจ่ายเงินสวัสดิการสังคมให้แก่ผู้มีสิทธิแบบตรงตัว ด้วยวิธีการโอนเงินเข้าบัญชีเงินฝากธนาคารของผู้มีสิทธิ์หรือผ่าน Promptpay ซึ่งมีความสะดวกและคล่องตัวขึ้น โดยหวังว่าจะช่วยเพิ่มคุณภาพชีวิตของเด็กและบรรเทาความเดือดร้อนด้านค่าใช้จ่ายได้ในระดับหนึ่ง
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานเปิดใช้ระบบ POS e-Commerce ชุมชน แห่งแรก ที่สุพรรณบุรี
วันจันทร์ที่ 18 กันยายน 2560
รมว.ดิจิทัลฯ เป็นประธานเปิดใช้ระบบ POS e-Commerce ชุมชน แห่งแรก ที่สุพรรณบุรี
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานในพิธีเปิดใช้ระบบ POS e-Commerce ชุมชน ซึ่งเป็นโครงการที่ บริษัท ไปรษณีย์ไทย จํากัด (ปณท) รับมอบนโยบายจากกระทรวงฯ เพื่อส่งเสริมชุมชนให้สามารถค้าขายแบบออนไลน์ได้ตามโครงการดิจิทัลชุมชนด้าน e-Commerce ของรัฐบาล โดยได้เปิดใช้งานเป็นที่แรก ณ กลุ่มสตรีทอผ้าพื้นเมืองลายโบราณ บ้านสระบัวก่ํา จ.สุพรรณบุรี โดยมี นายสมจิตร ไวเรืองศิริพงศ์ รองกรรมการผู้จัดการใหญ่ (สายงานปฏิบัติการภูมิภาค) พร้อมกลุ่มผู้บริหาร ปณท ให้การต้อนรับ ทั้งนี้ ระบบ POS e-Commerce ชุมชน เป็นระบบบริหาร ณ จุดขาย ที่พัฒนาขึ้นเพื่อให้เป็นเครื่องมือช่วยประชาชนในชุมชน ศูนย์ดิจิทัลชุมชน และร้านโชห่วย ในการบริหารจัดการการขายสินค้าในอนาคตเมื่อชุมชนหรือหมู่บ้าน มีศักยภาพในการผลิตสินค้า การค้าขายที่แข็งแกร่งขึ้น ทั้งยังสามารถพัฒนาการทําธุรกิจไปยังช่องทางอื่นๆ ของเอกชนได้ทั้งในประเทศและต่างประเทศอีกด้วย เมื่อวันที่ 15 กันยายน 2560 ณ หมู่บ้านสระบัวก่ํา ตําบลหนองมะค่าโมง อําเภอด่านช้าง จังหวัดสุพรรณบุรี
*************************
รัฐบาลไทย-ข่าวทำเนียบรัฐบาล-"ยุติธรรม" หารือข้อเสนอแนะนโยบายและการปรับปรุงกฎหมายโทษประหารชีวิต
วันอังคารที่ 25 กันยายน 2561
"ยุติธรรม" หารือข้อเสนอแนะนโยบายและการปรับปรุงกฎหมายโทษประหารชีวิต
กระทรวงยุติธรรมหารือข้อเสนอแนะนโยบายและการปรับปรุงกฎหมายโทษประหารชีวิต
ในวันจันทร์ที่ ๒๔ กันยายน ๒๕๖๑ เวลา ๑๐.๓๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมหารือข้อเสนอแนะนโยบายและข้อเสนอในการปรับปรุงกฎหมายโทษประหารชีวิต เพื่อติดตามรายงานสถานการณ์และการดําเนินการเกี่ยวกับการลงโทษและการบังคับโทษประหารชีวิตในประเทศไทยและข้อเสนอแนะต่อนายกรัฐมนตรี ตลอดจนเพื่อพิจารณาข้อเสนอแนะและข้อเสนอในการปรับปรุงกฎหมายเกี่ยวกับโทษประหารชีวิตและหลักสิทธิมนุษยชน ของคณะกรรมการสิทธิมนุษยชนแห่งชาติ โดยที่ประชุมมีมติเห็นชอบข้อเสนอแนะและข้อเสนอในการปรับปรุงกฎหมายตามที่ฝ่ายเลขานุการฯ เสนอ อาทิ เห็นควรรณรงค์ให้ความรู้และความเข้าใจแก่สังคมไทยเกี่ยวกับโทษประหารชีวิต ส่งเสริมกระบวนการยุติธรรม เชิงสมานฉันท์ (Restorative Justice) เพิ่มบทบาทครอบครัวและชุมชนในการคุมประพฤติผู้กระทําผิดมากขึ้น พัฒนาวิธีการบําบัดฟื้นฟูสุขภาพกายและจิต เช่น การใช้วิธีการบําบัดเกี่ยวกับกระบวนการคิดและพฤติกรรม (Cognitive Behavior Therapy) เพื่อพัฒนาพฤติกรรมที่ดีและเหมาะสมแทนพฤติกรรมการกระทําผิด ปรับปรุงระบบยุติธรรมให้มีประสิทธิภาพ รวดเร็ว ถูกต้อง เพื่อให้ประชาชนเกิดความเชื่อมั่นในกระบวนการยุติธรรม เร่งปฏิรูประบบเรือนจําให้สามารถรองรับนักโทษประหารชีวิต หากมีการเปลี่ยนโทษประหารชีวิตเป็นจําคุกตลอดชีวิต การมีมาตรการและเงื่อนไขทดแทนเมื่อมีการยกเลิกโทษประหารชีวิต โดยอาจเปลี่ยนเป็นโทษจําคุกตลอดชีวิต ฯลฯ ทั้งนี้ เพื่อให้ประเทศไทยก้าวสู่การบรรลุเป้าหมายการพัฒนาที่ยั่งยืนต่อไป โดยมี ผู้แทนจากหน่วยงานในสังกัดกระทรวงยุติธรรม และหน่วยงานที่เกี่ยวข้อง เข้าร่วมฯ
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ เปิดการอบรมหลักสูตร “การพัฒนาวิทยากรแกนนำเครือข่ายเน็ตอาสาประชารัฐ”
วันอาทิตย์ที่ 25 พฤศจิกายน 2561
รองปลัดกระทรวงดิจิทัลฯ เปิดการอบรมหลักสูตร “การพัฒนาวิทยากรแกนนําเครือข่ายเน็ตอาสาประชารัฐ”
รองปลัดกระทรวงดิจิทัลฯ
p.p1 {margin: 0.0px 0.0px 10.0px 0.0px; text-indent: 36.0px; font: 18.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000; min-height: 22.0px}
p.p3 {margin: 0.0px 0.0px 10.0px 0.0px; text-align: center; font: 18.0px Helvetica; -webkit-text-stroke: #000000}
span.s1 {font-kerning: none}
นาวาอากาศเอกสมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานพิธีเปิดการอบรมหลักสูตร “การพัฒนาวิทยากรแกนนําเครือข่ายเน็ตอาสาประชารัฐ ภายใต้โครงการพัฒนาเครือข่ายเน็ตอาสาประชารัฐ” เมื่อวันที่ 21 พฤศจิกายน 2561 ณ ห้องประชุมใหญ่ ชั้น 2 อาคารอเนกประสงค์ สถาบันวิชาการ ทีโอที จังหวัดนนทบุรี โดยการอบรมในครั้งนี้เพื่อเป็นกลไกในการสร้างการรับรู้และความเข้าใจ รวมถึงการส่งเสริมให้เกิดการใช้ประโยชน์จากเน็ตประชารัฐคือ คนในพื้นที่ หรือคนที่อยู่ประจําหมู่บ้าน จะเป็นตัวแทนที่ทําหน้าที่เป็นตัวกลางในการนําดิจิทัลไปใช้หรือเรียกว่า “ผู้นําการเปลี่ยนแปลงด้านดิจิทัล” ลงสู่หมู่บ้าน ดังนั้นกระทรวงดิจิทัลฯ จึงได้พัฒนาแอปพลิเคชันเน็ตอาสาประชารัฐ เพื่อเป็นช่องทางการสื่อสารแบบ Two-Ways ซึ่งวิทยากรจะนําไปถ่ายทอดต่อให้กับเครือข่ายในหมู่บ้าน จึงเป็นจุดเริ่มต้นสําคัญของการวางโครงข่ายของการพัฒนาด้านดิจิทัลในหมู่บ้านเพี่อฝึกทักษะด้านการพูด การนําเสนอ การเตรียมการสอน และความรู้เกี่ยวกับเน็ตประชารัฐ เพื่อประโยชน์สูงสุดให้กับชุมชนซึ่งจะมีการขยายเครือข่ายไปยังการทํางานของกระทรวง ได้แก่ เครือข่ายลูกเสือไซเบอร์ เครือข่ายศูนย์ดิจิทัลชุมชนต่อไป
************************************
รัฐบาลไทย-ข่าวทำเนียบรัฐบาล-พม. จัดตั้งศูนย์ปฏิบัติการติดตามสถานการณ์และช่วยเหลือผู้ประสบอุทกภัย
วันจันทร์ที่ 31 กรกฎาคม 2560
พม. จัดตั้งศูนย์ปฏิบัติการติดตามสถานการณ์และช่วยเหลือผู้ประสบอุทกภัย
พม. จัดตั้งศูนย์ปฏิบัติการติดตามสถานการณ์และช่วยเหลือผู้ประสบอุทกภัย เร่งสํารวจผู้ประสบภัยเพื่อช่วยเหลือกลุ่มเป้าหมาย โดยเฉพาะเด็ก ผู้สูงอายุ คนพิการ และผู้ด้อยโอกาสทางสังคม
วันนี้ (29 ก.ค. 60) เวลา 14.30 น.นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์เปิดเผยว่า จากสถานการณ์ฝนตกหนักและน้ําท่วมจากอิทธิพลของพายุเซินกา ส่งผลให้เกิดอุทกภัยในหลายจังหวัด โดยเฉพาะในพื้นที่ภาคเหนือและภาคตะวันออกเฉียงเหนือในช่วงนี้ กระทรวงการพัฒนาสังคมและความมั่นคงของมนุษย์ (พม.) โดยพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและ ความมั่นคงของมนุษย์ (รมว.พม.) มีความห่วงใยประชาชนที่ได้รับผลกระทบและความเดือดร้อนจากสถานการณ์ดังกล่าว จึงได้จัดตั้งศูนย์ปฏิบัติการติดตามสถานการณ์และช่วยเหลือผู้ประสบอุทกภัย ณ บริเวณชั้น 2 กระทรวง พม. สะพานขาว กรุงเทพฯ พร้อมทั้งสั่งการให้พัฒนาสังคมและความมั่นคงของมนุษย์จังหวัด (พมจ.) ทุกจังหวัด บูรณาการความร่วมมือกับหน่วยงานที่เกี่ยวข้องในพื้นที่และเร่งสํารวจผู้ประสบภัยที่ต้องการความช่วยเหลือ โดยเฉพาะกลุ่มเป้าหมายของกระทรวงฯ ได้แก่เด็ก ผู้สูงอายุคนพิการ และผู้ด้อยโอกาสทางสังคม โดยให้รายงานผลดังกล่าวกลับมายังศูนย์ปฏิบัติการฯ เพื่อดําเนินการช่วยเหลือตามภารกิจของกระทรวง พม. ต่อไป
"ทั้งนี้ ประชาชนที่ประสบภัยดังกล่าว สามารถติดต่อขอความช่วยเหลือมาที่ศูนย์ช่วยเหลือสังคม สายด่วน 1300 ตลอด 24 ชั่วโมง ซึ่งกระทรวง พม. พร้อมประสานหน่วยงานที่เกี่ยวข้องให้การช่วยเหลือประชาชนผู้ประสบภัย ในทุกจังหวัดอย่างเต็มที่”นายณรงค์กล่าวในตอนท้าย